**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR.683**

**privind modificarea Protocolului de colaborare încheiat între Municipiul Craiova şi Eurotex SH S.R.L. privind amplasarea de containere pentru colectarea separată a deșeurilor din îmbrăcăminte și încalțăminte, aprobat prin Hotărârea Consiliului Local al Municipiului Craiova nr.668/2022**

Consiliul Local al Municipiului Craiova, întrunit în şedinţa ordinară din data de 18.12.2023;

Având în vedere referatul de aprobare nr.426261/2023, raportul nr.426268/2023 întocmit de Direcţia Servicii Publice şi raportul de avizare nr.438412/2023 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea modificării Protocolului de colaborare încheiat între Municipiul Craiova şi Eurotex SH S.R.L. privind amplasarea de containere pentru colectarea separată a deșeurilor din îmbrăcăminte și încalțăminte, aprobat prin Hotărârea Consiliului Local al Municipiului Craiova nr.668/2022 și avizele nr.55/2023 al Comisiei I-Buget Finanţe, Studii, Prognoze şi Administrarea domeniului, nr.50/2023 al Comisiei III-Servicii Publice, Liberã Iniţiativã şi Relaţii Internaţionale şi nr.61/2023 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Ordonanţei de Urgenţă a Guvernului nr.195/2005 privind protecția mediului, cu modificările și completările ulterioare, Ordonanţei de Urgenţă a Guvernului nr.92/2021 privind regimul deșeurilor, cu modificările ulterioare şi

Legii serviciului de salubrizare a localităților nr.101/2006, republicată, cu completările si modificările ulterioare;

În temeiul art.129 alin.2 lit. c și e, coroborat cu alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă modificarea Protocolului de colaborare (parteneriat) încheiat între Municipiul Craiova şi Eurotex SH S.R.L., privind amplasarea de containere pentru colectarea separată a deșeurilor din îmbrăcăminte și încalțăminte, aprobat prin Hotărârea Consiliului Local al Municipiului Craiova nr.668/2022, după cum urmează:

1. modificarea art.3.1. care va avea următorul conţinut: „Prezentul protocol se prelungeşte pentru o perioadă de 1 (un) an de la data semnării de ambele părţi, cu posilbilitate de prelungire cu o perioadă de câte 1 an, prin act adiţional”
2. modificarea art.1.3. care va avea următorul conţinut: „Prestatorul se obligă să furnizeze 44 containere pentru colectarea separată a deşeurilor din îmbrăcăminte şi încălţăminte.”

**Art.2.** Se împuterniceşte Primarul Municipiului Craiova să semneze Actul adiţional nr.1 prevăzut în anexa care face parte integrantă din prezenta hotărâre.

**Art.3.** Primarul Municipiului Craiova, prin aparatul de specialitate: Serviciul Administraţie Publică Locală, Direcția Servicii Publice şi Eurotex SH S.R.L. vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ, CONTRASEMNEAZĂ,**  **SECRETAR GENERAL,**  **Lucian Costin DINDIRICĂ Nicoleta MIULESCU** |  |
|  |  |
|  |  |